**VODIČA ZA INVESTITORE**

**GRAD VRANJE**

1. **Opšte informacije o opštini**

Grad Vranje je administrativni, ekonomski, zdravstveni, obrazovni i kulturni centar Pčinjskog okruga. Graniči se sa 5 opština Pčinjskog okruga – opštinama Vladičin Han, Surdulica, Bosilegrad, kao i opštinama Bujanovac i Trgovište.

Teritorija grada Vranja zauzima površinu od 860 km², a sastoji se iz ukupno 105 naselja, gradskih naselja Vranje i Vranjska Banja i 103 seoska naselja. Vranjska Banja ima status Gradske opštine.

Prema popisu stanovništva iz 2011. godine, broj stanovnika na teritoriji grada je 83.524 stanovnika. Središte grada je gradsko naselje Vranje. Grad se nalazi u severozapadnom delu vranjske kotline, na levoj obali Južne Morave.

Kroz teritoriju grada Vranja prolazi glavni krak Salzburg-Solun panevropskog saobraćajnog Koridora 10, koji predstavlja jednu od glavnih evropskih saobraćajnih arterija drumskog i železničkog saobraćaja. Granični prelazi sa Severnom Makedonijom nalaze se na 35 km (Prohor Pčinjski) i 48 km (Čukarka), a sa Bugarskom 74 km (Strezimirovce) i 115 km (Ribarci).

Udaljenost Vranja od glavnih privrednih centara u zemlji i neposrednom okruženju je:

Beograd - 347 km Priština -115 km Niš -120 km

Skoplje - 95 km Solun - 300 km Sofija - 215 km

Pored lokacije na Koridoru 10, grad Vranje poseduje brojne razvojne prednosti – prirodni resursi, poput Vranjske Banje – najtoplije vode u Evropi, sa temperaturom vode 110stepeni Celzujusa, planine Besne kobile, izuzetnog hidro – potencijala, velikog broja sunčanih dana (276), bogato kulturno – istorijsko nasleđe (prvi pisani trag o Vranju je iz 11.veka), ljudski resursi, bogata industrijska i izvozna tradicija, Slobodna zona Vranje, odgovorna i efikasna lokalna administracija i mnogi drugi.

Grad Vranje je nosilac priznanja Fajnensel Tajmsa-FDI Magazina, u nekoliko navrata, i to za postojanje strategije za privlačenje investitora, kao i u oblasti isplativost ulaganja investitora.

Kada je reč o strukturi dijaspore, ista je veoma varijetetna kada je reč o obrazovnim profilima i godinama starosti i potrebno je dalje intenziviranje napora za snažnije povezivanje sa lokalnom samoupravom i zajednicom uopšte.


**Položaj opštine**

Kroz teritoriju grada Vranja prolazi glavni krak Salzburg-Solun panevropskog saobraćajnog Koridora 10, koji predstavlja jednu od glavnih evropskih saobraćajnih arterija drumskog i železničkog saobraćaja. Granični prelazi sa Severnom Makedonijom nalaze se na 35 km (Prohor Pčinjski) i 48 km (Čukarka), a sa Bugarskom 74 km (Strezimirovce) i 115 km (Ribarci).

Udaljenost Vranja od glavnih privrednih centara u zemlji i neposrednom okruženju je:

Beograd - 347 km Priština -115 km Niš -120 km

Skoplje - 95 km Solun - 300 km Sofija - 215 km



1. **Demografija i ljudski resursi**

*Kretanje broja stanovnika po Popisima 1948 - 2022*

|  |  |  |  |  |  |  |
| --- | --- | --- | --- | --- | --- | --- |
| Godina | Teritorija grada Vranja | Gradska naselja | % Stanovništva u gradskim naseljima | Seoska naselja | % Stanovništva u seoskim naseljima | Broj domaćinstava |
| 1948. | 59.504 | 11.252 | 18,90 | 48.252 | 81,10 | 2.934 |
| 1953. | 62.659 | 13.465 | 21,49 | 49.194 | 78,51 | 3.510 |
| 1961. | 65.367 | 17.999 | 27,53 | 47.368 | 72,47 | 5.098 |
| 1971. | 72.208 | 28.613 | 39,62 | 43.595 | 60,38 | 8.269 |
| 1981. | 82.527 | 44.094 | 53,43 | 38.433 | 46,57 | 12.256 |
| 1991. | 85.591 | 51.215 | 59,84 | 34.376 | 40,16 | 16.516 |
| 2002. | 87.288 | 55.052 | 63,07 | 32.236 | 36,93 | 26.799 |
| 2011 | 83.524 | 60.485\* | 72,42 | 23.039 | 27,58 | 25.839 |
| 2022\* | Prvi podaci Popisa 2022 - na teritoriji grada Vranja je ukupno 74.876 lica (67.250 stanovnika u Vranju i 7.626 lica u Vranjskoj Banji). | | | | | |

Registrovana zaposlenost 2022

|  |  |  |  |  |  |  |
| --- | --- | --- | --- | --- | --- | --- |
|  | | **Indikator** | **Registrovana zaposlenost prema opštini rada (NSTJ)** | | | |
| **Modalitet registrovane zaposlenosti** | **Registrovana zaposlenost - ukupno** | **Zaposleni u pravnim licima (u radnom odnosu i van radnog odnosa)** | **Preduzetnici i zaposleni kod njih i lica koja samostalno obavljaju delatnost (u radnom odnosu i van radnog odnosa)** | **Registrovani induvidualni poljoprivrednici** |
| **Period** | **Teritorija - NSTJ** |  |
| **2022** | **Grad Vranje** | | 21.188 | 17.770 | 3.362 | 56 |
| **Vranje** | | 19.657 | 16.478 | 3.130 | 48 |
| **Vranjska Banja** | | 1.531 | 1.292 | 231 | 8 |

Izvor: Republički zavod za statistiku <https://data.stat.gov.rs/Home/Result/240204?languageCode=sr-Cyrl>

Prema podacima Nacionalne službe za zapošljavanje – filijala Vranje, na teritoriji grada Vranja, u **novembru 2022.godine** je 5.822 lica (3.240 je žena). Od ovog broja, 1.603 lica (od čega je 951 žena) je sa IV stepenom stručne spreme (oko 27% ukupnog broja nezaposlenih).

1. **Privreda**

Prema podacima Agencije za privredne registre <https://pretraga2.apr.gov.rs/APRMapePodsticaja/> na teritoriji grada Vranja u 2022.godini je 1.119 aktivnih privrednih društava i 2.640 aktivnih preduzetnika.

Podaci u periodu 2019-2022. ukazuju na trend porasta broja privrednih subjekata (privrednih društava i preduzetničkih radnji), na teritoriji grada Vranja (sa Gradskom opštinom Vranjska Banja).

U strukturi privrede dominira MSP sektor, sa većom zastupljenošću tradicionalnih industrijskih grana – proizvodnja nameštaja, tekstilna industrija, industrija obuće, mašinska industrija, prehrambena industrija itd.


Značajan faktor daljeg razvoja privredne strukture i rasta broja privrednih subjekata je i uspostavljanje i infrastrukturno opremanje Slobodne zone u Bunuševcu, sa preko 100ha grinfild lokacija u vlasništvu grada Vranja, dok je braunfild kapacitet površine oko 48.000m2 u okviru Jumka, u nadležnosti Republičke direkcije za imovinu.

Poslovanje u režimu slobodne zone obuhvata čitav niz carinskih, fiskalnih, finansijskih, logističkih i administrativnih olakšica za poslovne subjekte u režimu slobodne zone.

Slobodnom zonom upravlja Privredno društvo „Slobodna zona Vranje“ <http://www.freezonevranje.com/>. Na teritoriji zone u Vranju su Top Sofa, Teklas automotive – ogranak Vranje, Kentaur Balkans.

Neka od najvažnijih domaćih preduzeća – Yumco (Tekstilna industrija), SIMPO (Proizvodnja nameštaja), ALFA – PLAM (Proizvodnja šporeta i ostalih grejnih tela), HIV Vranje. Istovremeno, ALFA – PLAM je jedan od najznačajnijijh izvoznika.

Veliki inostrani investitori poput British American Tobacco, Ditre Italia, Teklas Automotive, Haix, kao i DIVA DIVANI, Kenda Farben, KAVIM itd



Jedan od strateških prioriteta grada Vranja je dalji razvoj privredne strukture, sa posebnim osvrtom na preduzeća zasnovana na znanju i novim tehnologijama.

Privlačenje investitora i otvaranje novih radnih mesta podrazumeva jednak tretman domaćih i stranih investitora.

Paket podrške investitorima obuhvata finansijske i nefinansijske podsticaje na lokalnom i nacionalnom nivou.

Grad Vranje je određenim odlukama Skupštine grada predvideo oslobađanja za investitore koji otvaraju nova radna mesta. Određene mere podrške otvaranju novih radnih mesta su obuhvaćenje i Lokalnim akcionim planovima zapošljavanja grada Vranja.

Potencijalnim investitorima su na raspolaganju i sredstva na nacionalnom nivou, preko Ministarstva privrede <https://privreda.gov.rs/> kao i Razvojne agencije Srbije – RAS <https://ras.gov.rs/podrska-investitorima/zasto-srbija/podsticaji-za-investiranje> .

Nacionalna služba za zapošljavanje, u skladu sa Strategijom zapošljavanja i Akcionim planom za sprovođenje Strategije zapoljšavanja u Republici Srbiji, realizuje mere aktivne politike zapošljavanja na godišnjem nivou. <https://www.nsz.gov.rs/>

Fond za razvoj Republike Srbije, kroz različite kreditne linije, obezbeđuje potrebna sredstav za privredne subjekte na teritoriji Srbije. <https://fondzarazvoj.gov.rs/cir>

**Ostale informacije**

Razvoj turizma je jedan od strateških prioritetnih ciljeva grada Vranja, koji je definisan u okviru „Plana razvoja grada Vranja 2021-2030“, i to uz pozicioniranje Vranja kao atraktivnog turističkog mesta, u skladu sa turističkim vrednostima kojima grad raspolaže.

Vranje je grad juga, bogate istorije i kulture, rodni grad velikana književnosti Borisava Stankovića i velikana teologije i sveca Oca Justina Ćelijskog i vranjskog. Grad je prepoznatljivih oblika ljudskog stvaralaštva: stare balkanske, kaldrmisane ulice i originalnih arhitektonskih zdanja u balkansko-orijentalnom stilu, ali i stilu srpsko-vizantijske arhitekture, ekletičnog renesansa i građanskog stila s kraja 19.v. i početkom 20.v. Vranjski kraj prati i epitet vranjska Sveta Gora, zbog velike koncentracije verskih objekata u okviru definisanih granica grada. Pored materijalnih elemenata kulturne baštine, grad je prepoznatljiv i po nematerijalnom nasleđu: pesmi, igri, dijalektu, običajima, legendama i predanjima, gastronomiji. Na teritoriji grada Vranja su zastupljene i dragocene prirodne vrednosti: reljefne, hidrološke, klimatske i biogeografske. Najznačajnije među njima jesu najtoplija evropska banja – Vranjska Banja i planinska neukrotiva lepotica juga Srbije – Besna Kobila, brana Prvonek sa minihidroelektranom i jezerom, zatim ostaci paleovulkanskog oblika reljefa – Grot i Oblik, Vranjska reka koja je bogata slapovima i virovima, čiji se izvor nalazi u podnožju nekadašnjeg utvrđenja Markovo kale i na kojoj se nalazi najpoznatiji spomenik grada Beli most, onda i podatak da je Vranje srpski grad koji ima najveći broj sunčanih sati u godini. Na prostornom obuhvatu grada, nalaze se 103 seoska naselja sa izvrsnim potencijalima za razvoj ruralnog turizma, zahvaljujući njihovoj živopisnosti i očuvanosti prirode, kako u moravskom delu, tako i u brdsko-planinskom. Grad ističe i izuzetna povoljnost turističko-geografskog položaja, s obzirom na blizinu koridora 10 odnosno E-75 i na prisutnu pograničnu vezu i širu saradnju sa Severnom Makedonijom i Bugarskom.

Postoje izvanredni potencijali za dalji razvoj poljoprivrede i ruralnog razvoja. Klima, zemljište, hidro-karakteristike, kao I topografija ukupnog terena omogućavaju dalji razvoj poljoprivrede, sa posebnim osvrtom na stočarstvo, kao i voćarstvo I povrtarstvo. Na teritoriji Vranja se dodatno ističe potencijal proizvodnje vina, o čemu svedoče vinarije, među kojima se I višestruko nagrađivana vinarija “Aleksić”.

Lokalna samouprava Vranje posvećuje veliki značaj obrazovanju, kao jednom od stubova održivog razvoja. Znanje je krucijalni resurs i potrebna je implementacija inovativnih I održivih institucionalnih mehanizama koji će omogućiti njegovu valorizaciju i afirmaciju. Obrazovni - naučni centar “Ćoška – Rista Stajić” u Vranju, u saradnji sa Vladom Republike Srbije, je projekat u toku, i profiliše se kao mesto kontinuiranog razvoja talentovanih učenika I studenata u oblasti prirodnih nauka.

Očekuje se i realizacija kapitalnog projekta izgradnje Poslovno-upravljačkog centra sa Trening centrom za razvoj i obuku radne snage na teritoriji Slobodne zone, kao inovativnog, održivog institucionalnog mehanizma za obuku radnika u skladu sa potrebama investitora, dalji razvoj sistema obrazovanja, sa posebnim osvrtom na dualno obrazovanje I dalje povezivanje obrazovanja sa privredom.

Očekuje se i realizacija kapitalnog projekta JPP, u oblasti energetike – izgradnja solarne elektrane.

**Prioriteti razvoja**

Grad Vranje je među prvim lokalnim samoupravama u Srbiji, a skladu sa aktuelnim normativno-pravnim okvirom (Zakon o planskom sistemu Republike, ostali podzakonski akti) razvio i usvoji Plan razvoja grada Vranja 2021-2030 <https://vranjejls.org.rs/fascikla/skupstina-grada-3/plan-razvoja-grada-2021-2030> , a zatim i Srednjeročni plan za period 2022-2024. Oba dokumenta sa posebnim osvrtom na Srednjeročni plan su povezana sa programskim budžetom.

Identifikuju se četiri stuba razvoja, odnosno pprioritetnih oblasti intervencije sa svojim podoblastima:

1. **Infrastruktura i održivi urbani razvoj**

(razvijanje svih oblika infrastrukture sa posebnim osvrtom na smanjenje razlika urbanog i ruralnog područja, definisanje i intenzivnija primena mera energetske efikasnosti, kao i jačanje sistema za pravovremeno i efikasno upravljanje vanrednim situacijama)

1. **Lokalni ekonomski razvoj**

(unapređenje lokalnog poslovnog ambijenta, razvoj privredne strukture – diverzifikacija, zasnovanost na znanju i novim tehnologijama i rast makroekonomskih indikatora, sa posebnim osvrtom na porast zaposlenosti, porast zarada i rast životnog standarda)

1. **Poljoprivreda i ruralni razvoj**

(puna valorizacija prirodnih i institucionalnih prednosti za razvoj poljoprivrede i ukupan ruralni razvoj, uz očuvanje i zaštitu životne sredine)

1. **Društveni razvoj**

(moderno društvo koje neguje multikulturalnost, promoviše toleranciju, ne-diskriminaciju, suživot različitih etničkih, verskih zajednica, garantuje lične slobode i prava, kao i bezbednost za sve. Deca i mladi su resurs i potencijal bolje budućnosti. Suštinski važno je unapređenje društvene infrastrukture.

Moderna i efikasna lokalna administracija, digitalizacija servisa, dosledna primena propisa, kao i primena principa dobrog upravljanja.)

1. **Prednosti poslovanja u Srbiji**

Zajedno sa započetim ekonomskim reformama, Srbija se pozicionirala kao jedna od najznačajnijih investicionih destinacija Centralne i Istočne Evrope.

Prednosti poslovanja u Srbiji ogledaju se kroz:

* Konkurentne poreske stope – PDV, Porez na dobit itd. su među najnižima u Evropi.
* Restruktuiran i stabilan finansijski sistem.
* Jednostavne procedure osnivanja i registracije preduzeća.
* Jednostavne procedure za obavljanje spoljno-trgovinskog posla i realizaciju ulaganja.
* Slobodan pristup tržištu od preko 1.1 milijarde potrošača. Eksterno, Srbija može služiti kao proizvodni centar za bescarinski izvoz na tržište od više od 1 milijarde ljudi koje uključuje Evropsku uniju, Rusku Federaciju, SAD, Kazahstan, Tursku, zemlje CEFTA - Albanija, Bosna i Hercegovina, Crna Gora, Severna Makedonija, Moldavija, Srbija i UNMIK/Kosovo, članove Sporazuma o slobodnoj trgovini sa zemljama EFTA - Island, Lihtenštajn, Norveška i Švajcarska i sporazum sa Belorusijom.
* Kvalitetno poslovno okruženje u Srbiji uz sistem podsticajnih mera koje daje država.

1. **Prednosti poslovanja u opštini**

Lokalni ekonomski razvoj je jedan od strateških prioriteta grada Vranja kao centra Pčinjskog okruga i obuhvata različite oblike i nivoe intervencija, koje uključuju strateško i urbanističko planiranje, projektovanje i izgradnju infastrukture, promovisanje investicionih potencijala, ali i različite mere podrške otvaranju novih radnih mesta kod postojećih i budućih investitora.

Ekonomski razvoj, posebno usmeren strateškim dokumentima poput Plana razvoja, Srednjeročnog plana i Plana kapitalnih investicija, počiva i na valorizaciji potencijala grada Vranja, lociranog na koridoru 10, grada bogate industrijske i izvozne tradicije, raspoložive i kvalifikovane radne snage, sa izvanrednim i prirodnim potencijalima, poput Vranjske Banje – najtoplije banje u Evropi, planine Besne kobile, ali i resursima iz oblasti obnovljive energije.

Moderna i efikasna Gradska uprava podrazumeva kreiranje i implementaciju rešenja za brže, bolje i lakše servisiranje potreba privrede, sa posebnim osvrtom na e-upravu.

Geografski informacioni sistem (GIS) <https://www.gisvranje.org.rs/#/> je primer informacionog alata za geo-referenciranje, kojim se olakšava proces donošenja odluka, ali i značajno unapređuje rad lokalne samouprave, sa posebnim osvrtom na primenu principa dobrog upravljanja.

Uspostavljanje i infrastrukturno opremanje Slobodne zone Vranje, na površini od preko 100ha, u vlasništvu grada Vranja, je jedan od najznačajnijih, dugoročnih, višefaznih projekata. Investitorima su na raspolaganju plansko-urbanistički razrađene, infrastrukturno opremljene grinfild lokacije, dok rad u režimu Slobodne zone podrazumeva čitav niz carinskih, fiskalnih, finansijskih, administrativnih i logističkih olakšica. U režimu Slobodne zone se nalazi i preko 40.000m2 braunfild kapaciteta (u nadležnosti Republičke direkcije za imovinu) u okviru kompleksa Kompanije Jumko.

Investicione lokacije Vranja dostupne i preko RGZ –Registar investicionih lokacija.

Na teritoriji grada Vranja su planovima detaljne regulacije pokrivene i lokacije ostalih proizvodno - poslovnih zona (primer zone u Neradovcu, Ribincu itd).

Kapitalne investicije poput Obilaznice do Slobodne zone, Postrojenja za tretman otpadnih voda, Regionalnog centra za upravljanje otpadom “Meteris”, brane Prvonek, Regionalnog centra za vanredne situacije, doprinose stvaranju neophodnih infrastrukturnih pretpostavki za nesmetano i održivo funkcionisanje rastuće privrede.

Merama aktivne politike zapošljavanja, olakšicama za privredu kroz Skupštinske odluke, realizacijom ostalih projekata podrške zapošljavanju , se između ostalog daje podrška daljem razvoju MSPP sektora.

Ulaganje u obrazovanje i razvoj kadrova je determinanta održivog razvoja u celini. Projekti poput dualnog obrazovanja, otvaranja novih obrazovnih profila, modernizacije sistema obrazovanja, omogućavaju razvoj radne snage u skladu sa potrebama privrede. Trening centar za razvoj radne snage I Obrazovni-naučni centar su samo neki od primera inovativnih i održivih rešenja.

U gradu Vranju posluje veliki broj domaćih i inostranih kompanija, među kojima su i SIMPO, JUMKO, ALFA-PLAM, British American Tobacco, Top sofa, Teklas automotive, Kentaur Balkans, Haix, Kenda Farben, Kavim itd. Dokaz da je Vranje prepoznatljivo i na međunarodnoj investicionoj mapi su, između ostalog, nekoliko priznanja Fajnenšel Tajmsa – FDI magazina za postojanje strategija za privlačenje investitora i isplativost ulaganja investitora, u prethodnom periodu.

Sertifikat za opštine sa dobrim poslovnim okruženjem, titula vicešampiona lokalnog ekonomskog razvoja, priznanja za transparentnost, brzo izdavanje dozvola, i ostale nagrade su refleksija odgovornog, ozbiljnog i proaktivnog pristupa lokalne samouprave Vranje održivom razvoju.

1. **Podrška poslovanju na nacionalnom nivou**

U Srbiji postoji državni sistem podsticaja investicijama i privatnom biznisu. Vlada Republike Srbije pruža razne vidove finansijske i nefinansijske podrške potencijalnim i postojećim privrednim subjektima kroz programe:

* Nacionalne službe za zapošljavanje (NSZ),
* Fonda za razvoj Republike Srbije i
* Razvojne agencije Srbije (RAS).
* Privredne komore Srbije (PKS)
* CRJP Centar za razvoj Jablaničkog i Pčinjskog okruga

**Za aktuelne i konkretne podsticaje i mere podrške posetite sajtove navedenih institucija.**

NACIONALNA SLUŽBA ZA ZAPOŠLJAVNJE

Nacionalna služba za zapošljavanje – NSZ – je servis koji pruža usluge nezaposlenim licima i poslodavcima u Srbiji.

Programi NSZ namenjeni su:

* edukacijama i prekvalifikacijama nezaposlenih lica,
* finansijskoj podršci samozapošljavanja i zapošljavanja lica sa evidencije NSZ-a,
* angažovanju nezaposlenih lica kroz javne radove,
* zapošljavanju nezaposlenih lica iz kategorije teže zapošljivih lica,
* mladima kroz programe stručne prakse.

FOND ZA RAZVOJ REPUBLIKE SRBIJE

Fond za razvoj Republike - Srbije je jedna od najstarijih finansijskih institucija u vlasništvu države. Realizacijom svojih aktivnosti Fond za razvoj podstiče privredni razvoj, ravnomerni regionalni razvoj, unapređuje konkurentnosti domaće privrede, podstiče razvoj proizvodnog zanatstva i uslužnih delatnosti, podstiče zapošljavanje i razvoj tržišta kapitala.

Kroz Fond za razvoj Republike Srbije moguće je aplicirati za:

* Investicione kredite
* Kredite za trajna obrtna sredstva
* Kratkoročni krediti
* Kredite za održavanje tekuće likvidnosti
* Start-up krediti
* Podsticanje preduzetništva kroz razvojne projekte
* Krediti za poslovanje u nerazvijenim područjima
* Garancije
* Krediti za refinansiranje

RAZVOJNA AGENCIJA SRBIJE

Razvojna agencija Srbije je agencija Vlade Republike Srbije osnovana za obavljanje razvojnih, stručnih i operativnih poslova podsticanja i realizacije direktnih ulaganja, promocije i povećanja izvoza, razvoja i unapređenja konkurentnosti privrednih subjekata, ugleda i razvoja Republike Srbije u oblasti privrede i regionalnog razvoja.

RAS nudi širok spektar usluga, uključujući podršku direktnim investicijama, podsticaj konkurentnosti i promociju izvoza, kao i sprovođenje projekata koji imaju za cilj da poboljšaju reputaciju i ugled Srbije i pozitivno utiču na ekonomski i regionalni razvoj.

RAS je zadužen za dodelu sredstava podsticaja za privlačenje direktnih investicija. Za ova bespovratna sredstva ravnopravno mogu da konkurišu kako domaći tako i strani investitori.

PRIVREDNA KOMORA SRBIJE

Privredna komora Srbije (PKS) je zakonom definisana organizacija privrednih subjekata. Članovi PKS su privredna društva, grupisana u sektore poljoprivrede, industrije i usluga, koji se uže grupišu u 19 granskih udruženja. PKS zastupa interese i stavove članova učešćem u kreiranju zakona i drugih propisa važnih za poslovnu zajednicu; unapređuje ekonomsku saradnju sa inostranstvom; pruža informativno-analitičku podršku privredi; podstiče izvoznu aktivnost i uključivanje domaćih kompanija u međunarodne dobavljačke lance.

Svi članovi PKS imaju prava i obaveze definisane zakonom i internim aktima. PKS je samostalna i nezavisna u svojim aktivnostima, a u radu njenih organa uprave i tela učestvuju privrednici.

1. **Podrška poslovanju na opštinskom nivou**

Grad Vranje je određenim odlukama Skupštine grada predvideo oslobađanja za investitore koji otvaraju nova radna mesta (primer:

1. Odluka o lokalnim komunalnim taksama - Investitori, domaći i strani, koji zaposle 20 i više radnika ne plaćaju komunalnu taksu iz ovog tarifnog broja u periodu od 3 godine za novoistaknutu firmu, pod uslovom da ukupan broj radnika, sa prebivalištem na teritoriji grada Vranja, svakog meseca u tom periodu, ne bude manji od broja koji se dobija kada se broj postojećih radnika u trenutku investicije sabere sa brojem novozaposlenih.
2. Odluka o utvrđivanju doprinosa za uređivanje građevinskog zemljišta i zakupnine za zakup građevinskog zemljišta u javnoj svojini - U cilju realizacije projekta od značaja za lokalni ekonomski razvoj, doprinos za uređivanje građevinskog zemljišta se može umanjiti i u većem procentu od kriterijuma iz čl. 18. ove odluke, do potpunog oslobađanja u procentu od 100%, o čemu konačnu odluku donosi Gradsko veće Grada Vranja, u skladu sa važećim zakonima i drugim propisima.

Poseban segment podrške zapošljavanju, odnosno otvaranju novih radnih mesta predstavlja planiranje i sprovođenje mera aktivne politike zapošljavanja u skladu sa Lokalnim akcionim planovima zapošljavanja. Saobrazno potrebama tržišta rada realizuju se mere aktivne politike zapošljavanja usmerene na različite kategorije nezaposlenih lica:

* stručna praksa
* javni radovi
* subvencije za samozapošljavanje
* subvencije za zapošljavanje nezaposlenih lica iz kategorije teže zapošljivih
* program obuka na zahtev poslodavca itd.

Poseban spektar pogodnosti se pruža investitorima koji odluče da posluju u režimu Slobodne zone. <http://www.freezonevranje.com/tekst/pogodnosti/18/Lokacijske-pogodnosti/>

* Lokacijske pogodnosti
* Sporazumi o slobodnoj trgovini
* Fiskalne pogodnosti (primer – oslobađanja plaćanja PDV-a)
* Carinske pogodnosti (primer – izvoz I uvoz roba I usluga u zonu slobodni I na njih se ne plaća carina, oslobođenja plaćanja carine I drugih uvoznih dažbina

za robu koja je namenjena obavljannju delatnosti I izgradnji objekata u Slobodnoj zoni (repromaterijal, oprema, građevinski materijal I ostala oslobađanja)

* Finansijske pogodnosti
* “User Friendly” uprava

U Kancelariji za lokalni ekonomski razvoj Gradske uprave Vranje se mogu dobiti sve relevatne informacije o mogućnostima ulaganja u Vranje (makroekonomski indikatori, baza investicionih lokacija, baza primenjivih propisa itd) sa povezivanjem sa relevatnim lokalnim I nacionalnim institucijama od značaja za predmetnu investiciju.

Dokaz da je Vranje prepoznatljivo i na međunarodnoj investicionoj mapi su, između ostalog, nekoliko priznanja Fajnenšel Tajmsa – FDI magazina za postojanje strategija za privlačenje investitora i isplativost ulaganja investitora, u prethodnom periodu.

Sertifikat za opštine sa dobrim poslovnim okruženjem, titula vicešampiona lokalnog ekonomskog razvoja, priznanja za transparentnost, brzo izdavanje dozvola, i ostale nagrade su refleksija odgovornog, ozbiljnog i proaktivnog pristupa lokalne samouprave Vranje održivom razvoju.

# **Prilog 1. Kako registrovati biznis u Srbiji?**

Procedura registracije biznisa u Republici Srbiji je veoma jednostavna. Dovoljno je da posetite internet stranicu Agencije za privredne registre (APR) i preuzmete obrazac - Jedinstvena registraciona prijava osnivanja pravnih lica i drugih subjekata. Takođe možete posetiti i najbližu Agenciju za privredne registre u kojoj će Vam dati sve potrebne informacije za registrovanje.

U skladu sa Zakonom o privrednim društvima u Agenciji za privredne registre se upisuju sledeće pravne forme:

* preduzetnička radnja
* privredna društva (ortačko društvo; komanditno društvo; društvo sa ograničenom odgovornošću; akcionarsko društvo)
* ogranak stranog privrednog društva
* predstavništvo stranog privrednog društva
* javno preduzeće
* zadruga
* zadružni savez
* drugi subjekt ako je to propisano posebnim zakonom.

Proces registracije je veoma kratak i traje od tri do pet radnih dana.

Troškovi registracije iznose od 1.500,00 do 18.000,00 dinara u zavisnosti od oblika i forme.

Najčešći oblik registracije u Srbiji je preduzetnik ili DOO - Društvo sa ograničenom odgovornošću

Osnovne sličnosti i razlika između preduzetnika i DOO:

* Postupak registracije kod APR-a za preduzetnika je jednostavniji nego za DOO.
* Preduzetnik može biti stranac, lice koje nema prebivalište u Srbiji, ali za dalje obavljanje poslovnih aktivnosti mora da dobije boravišnu i radnu dozvolu.
* Osnivač DOO može biti i strano fizičko i strano pravno lice. Stranac оsnivač nije dužan da poseduje boravišnu i radnu dozvolu.
* U pogledu vlasništva, kroz DOO se lakše realizuju partnerski odnosi, jer preduzetnik predstavlja individuu koja pravno gledano sama snosi sve koristi i posledice nastale iz obavljanja poslovne aktivnosti.
* Preduzetnik za obaveze iz poslovanja odgovara celokupnom svojom imovinom, neograničeno, a za poreske obaveze i sa imovinom svih punoletnih članova domaćinstva (član 157 Zakona o porezu na dohodak građana).
* Osnivač DOO za obaveze DOO odgovara samo upisanim ulozima, a ne odgovara svojom imovinom.
* DOO kod osnivanja obavezno upisuje i kod APR-a registruje ulog, ali on ne mora biti veći od 100 dinara i naknadno se može povećavati
* Kazne za prekršaje najčešće su za duplo, a u nekim slučajevima i do deset puta manje za preduzetnike nego za DOO.
* Preduzetnik može poslovne knjige voditi po sistemu prostog ili po sistemu dvojnog knjigovodstva, dok DOO poslovne knjige mora voditi po sistemu dvojnog knjigovodstva.
* Preduzetnici se mogu opredeliti i prijaviti za paušalno oporezivanje, osim u slučajevima pobrojanim članom 40,stav 2 Zakona o porezu na dohodak građana (npr. trgovina kao delatnost, bilo koja delatnost sa prometom preko 6.000.000,00 din u toku kalendarske godine itd.)
* Bez obzira na delatnost, paušalac ne može biti preduzetnik koji je u sistemu PDV-a.
* DOO ni u kojem slučaju ne može biti paušalac.
* Porez na dobit (dohodak) plaća se na razliku između prihoda i rashoda, odnosno dobit, i kod preduzetnika i kod DOO. Stopa poreza kod preduzetnika je 10%, a kod DOO je 15%.
* Preduzetnik može promeniti pravnu formu u DOO, a DOO ne može promeniti pravnu formu u preduzetnika.
* Preduzetnik ne može imati statusne promene spajanja, pripajanja, izdvajanja ili podele, a DOO može.
* DOO može promeniti vlasnika, a preduzetnik ne može.

OSNIVANJE PRIVREDNOG DRUŠTVA I PREDSTAVNIŠTVA OD STRANE STRANOG ULAGAČA

Strani ulagač (strano pravno lice sa sedištem u inostranstvu, uključujući i ogranak stranog pravnog lica koji je registrovan u Republici Srbiji; strani državljanin, bez obzira na stalno mesto boravka; državljanin Republike Srbije sa stalnim mestom boravka izvan Republike Srbije dužim od jedne godine) može osnivati privredno društvo u Srbiji u skladu sa Zakonom o privrednim društvima i zakonom kojim se uređuju ulaganja

Strani ulagač u pogledu svog ulaganja uživa jednak položaj i ima ista prava i obaveze kao i domaći ulagač ukoliko Zakonom o ulaganjima ili drugim zakonom nije drugačije predviđeno.

Procedura registracije privrednog subjekta za strane osnivače

Predstavništvo stranog privrednog društva je njegov izdvojeni organizacioni deo, koji može obavljati prethodne i pripremne radnje u cilju zaključenja pravnog posla tog društva

Predstavništvo nema svojstvo pravnog lica i može zaključivati samo pravne poslove u vezi sa svojim tekućim poslovanjem. Strano privredno društvo odgovara za obaveze prema trećim licima koje nastanu u poslovanju njegovog predstavništva.

Predstavništvo se obrazuje odlukom nadležnog organa stranog privrednog društva, koja obavezno sadrži:

* naziv i sedište registra u kom je osnivač predstavništva registrovan
* naziv, pravnu formu i sedište osnivača predstavništva
* matični/registarski broj osnivača predstavništva
* lično ime, odnosno poslovno ime zastupnika osnivača predstavništva
* adresu predstavništva
* lično ime, odnosno poslovno ime zastupnika predstavništva
* predstavništvo se obavezno registruje u skladu sa zakonom o registraciji.

Propisana dokumentacija i naknada za registraciju:

* + - * Jedinstvena registraciona prijava osnivanja pravnih lica i drugih subjekata i upisa u jedinstveni registar poreskih obveznika
      * Odluku nadležnog organa stranog privrednog društva o obrazovanju predstavništva
      * Izvod iz registra u kome je registrovano strano privredno društvo, sa prevodom overenim od strane ovlašćenog sudskog tumača
      * Dokaz o brojevima računa preko kojih strano privredno društvo posluje
      * Izjava ovlašćenog lica stranog privrednog društva o preuzimanju odgovornosti društva za sve obaveze koje nastanu u vezi sa poslovanjem predstavništva overena od nadležnog organa overe, sa prevodom na srpski jezik overenim od strane ovlašćenog sudskog tumača
      * Dokaz o uplati naknade za registraciju osnivanja

Zapošljavanje stranaca

Stranac (svako lice koje nema državljanstvo Republike Srbije) koji se zapošljava u Republici Srbiji ima jednaka prava i obaveze u pogledu rada, zapošljavanja i samozapošljavanja kao i državljani Srbije. Uslovi za zapošljavanje stranca su posedovanje odobrenja za privremeni boravak (bez obzira na vremensko trajanje boravka) ili stalno nastanjenje i dozvole za rad. Odobrenje za privremeni boravak ili stalno nastanjenje izdaje [Ministarstvo unutrašnjih poslova](http://www.mup.gov.rs/wps/portal/sr/gradjani/Informacije%20za%20strance/!ut/p/z1/hZHbTsMwDIafppdZ3INKi4RQ0UqrHTQOK2y5QenI2rAuqdyDoE-_bgNxMdgi39j-7N92KKMLyhRvZcZrqRUven_J3DfT8q3YjmAyC617CMzZcJ6E09HcAfp6AGb-1DUjsMaRG1oQPF75w3Ho2V4MlJ2vf6GMslWDKFRNlzU24rvlmZp9S_jnBT8jnQHYpZXYJYkj8Lt1HJoQuI4bPQ1ty4nME-DkLL2NLjHPFe6hrNDp8SsCldpeRhmKtUCBgwb7cF7X5bUBBmzXfICVARUaINW7-ByUeWnARquuKTgqSUpdFbqVBvR-xzekIRWm8qPpA4cE6ThJNfKWb24LrrKb1Rf-pZvrqqaLox4tt8mWJAuQD_ld0U6CHWJWyDQ!/dz/d5/L0lHSkovd0RNQURrQUVnQSEhLzROVkUvc3JfUlNfI0xhdG4!/), dok postupak izdavanja, produženja, poništavanja i prestanka važenja dozvole za rad sprovodi [Nacionalna služba za zapošljavanje](http://www.nsz.gov.rs/live/trazite-posao/dok-trazite-posao/nezaposleni/zapo_ljavanje_stranaca_u_republici_srbiji___dozvole_za_rad.cid17194).

Dozvola za rad se može izdati kao:

|  |  |
| --- | --- |
| **1. Lična radna dozvola**  Izdaje se na zahtev stranca ako ima:   * odobrenje za stalno nastanjenje, * status izbeglice, * pripada posebnoj kategoriji stranca, * u slučajevima utvrđenim međunarodnim ugovorom, * radi spajanja porodice. | **2. Radna dozvola**   * radna dozvola za zapošljavanje; * radna dozvola za posebne slučajeve zapošljavanja - upućena lica, kretanje u okviru privrednog društva, nezavisni profesionalci; * radna dozvola za samozapošljavanje.   Stranac sa radnom dozvolom može u Republici Srbiji da obavlja samo poslove za koje je dobio dozvolu. |

Zakonom su propisani slučajevi u kojima se uslovi za zapošljavanje stranaca na primenjuju (na stranca čiji boravak u Republici Srbiji ne traje duže od 90 dana u roku od šest meseci od dana prvog ulaska u Srbiju, i to na stranca koji: je vlasnik, osnivač, zastupnik ili član organa pravnog lica registrovanog u Srbiji, ako nije u radnom odnosu u tom pravnom licu; u Srbiji boravi radi uspostavljanja poslovnih kontakata ili prisustvovanja poslovnim sastancima i koji, bez ostvarivanja prihoda u Srbiji, obavlja druge poslovne aktivnosti koje se odnose na pripremu stranog poslodavca da uspostavi prisustvo i otpočne sa radom u Srbiji; je upućeno lice koje u Srbiji izvodi radove na osnovu ugovora o nabavci robe, nabavci ili zakupu mašina ili opreme i njene isporuke, instaliranja, montaže, opravke ili obučavanja zarad na tim mašinama ili opremi i dr.).

**Prilog 2. Investicione mogućnosti**

|  |  |
| --- | --- |
| **Upitnik za potencijalnu investiciju** | |
| **Opština** | ***Grad Vranje*** |
| **Naziv investicione mogućnosti/projekta** | ***Investiranje na prostoru Slobodne zone Vranje - greenfield*** |
| **Opis investicije** | *Slobodna zona u Vranju se prostire na preko 100ha grinfild lokacija u vlasništvu grada, dok je braunfild kapacitet površine oko 48.000m2 u okviru Jumka, u nadležnosti Republičke direkcije za imovinu.*  *Investitorima su na raspolaganju infrastrukturno opremljene raspoložive lokacije, na prostoru PDR Bunuševac – oko 7ha I PDR Bunuševac 2 – oko 25ha.*  *U skladu sa potrebama investitora, kroz projekte parcelacije i preparcelacije je moguće formirati jedinstvenu investicionu i građevinsku parcelu potrebnog oblika i dispozicije*  *Predstoji infrastrukturno zaokružavanje površine od oko 50ha ukupno (PDR Bunuševac 3 I PDR Bunuševac 4)* |
| **Postojeća dokumentacija** | *Izrađen i usvojen Prostorni plan grada Vranja*  *Izrađeni I usvojeni Planovi detaljne regulacije* |
| **Vlasnički status potencijalne investicije** | *Grad Vranje* |
| **Oblik sticanja prava korišćenja** | *Prodaja i zakup u skladu sa propisima koji uređuju ovu oblast. Prema proceni Poreske uprave, cena zemljišta za otuđenje je oko 13EUR/m2* |
| **Procenjena vrednost investicije** | *U zavisnosti od investicione namere konkretnog investitora* |
| **Postojeća infrastruktura** | *Pristupne saobraćajnice, uključujući izgrađenu Obilaznicu do Slobodne zone, vodovodna mreža, atmosferska i fekalna kanalizacija, elektroenergetski i IKT kapaciteti* |
| **Saobraćajna povezanost** | *Pristupne saobraćajnice, uključujući izgrađenu Obilaznicu do Slobodne zone* |
| **Ostale informacije** | satelitski snimak slobodne zone |

|  |  |
| --- | --- |
| **Upitnik za potencijalnu investiciju** | |
| **Opština** | ***Grad Vranje*** |
| **Naziv investicione mogućnosti/projekta** | ***Investiranje na prostoru Slobodne zone Vranje - Brownfield*** |
| **Opis investicije** | *Braunfild kapacitet površine oko 48.000m2 u okviru Yumka, se nalazi u nadležnosti Republičke direkcije za imovinu.*  *Kapacitet je pod jedinstvenim krovom, I sadrži nekoliko funkcionalnih celina.*  *Starost objekta i uticaj vremena su se reflektovali i na stanje objekta, posebno krova, instalacija, podova i unutrašnjih zidova (neophodna sanacija i adaptacija)* |
| **Postojeća dokumentacija** | *Izrađen i usvojen Generalni urbanistički plan Vranja*  *Glavni projekat za izgradnju fabrike Yumko (čiji je braunfild objekat itegrativni deo)* |
| **Vlasnički status potencijalne investicije** | *Republika Srbija – Republička direkcija za imovinu* |
| **Oblik sticanja prava korišćenja** | *Prodaja i zakup u skladu sa propisima koji uređuju ovu oblast, kao i Ugovorom sa Republičkom direkcijom za imovinu* |
| **Procenjena vrednost investicije** | *U zavisnosti od investicione namere konkretnog investitora* |
| **Postojeća infrastruktura** | *Pristupne saobraćajnice, vodovodna mreža, atmosferska i fekalna kanalizacija, elektroenergetski i IKT kapaciteti* |
| **Saobraćajna povezanost** | *Pristupne saobraćajnice, neposredna blizina Koridora 10* |
| **Ostale informacije** | situacija satelit slobodna zona |

|  |  |
| --- | --- |
| **Upitnik za potencijalnu investiciju** | |
| **Opština** | ***Grad Vranje*** |
| **Naziv investicione mogućnosti/projekta** | ***Rekonstrukcija Multimedijskog-biznis centra u Vranju*** |
| **Opis investicije** | *Nekadašnji "Dom kulture" je projektovan početkom 70-tih godina, a njegova izgradnja je počela pre više od 40 godina. Inicijalno projektovan kao veliki objekat površine preko 15.000m2 (Po + P + 2), nikada nije stavljenu punu funkciju (koristi se svega oko 1/3 površine, uglavnom u administrativno delu).*  *Investicioni potencijal zgrade je odličan, zbog svog položaja u centru grada, nekoliko ulaza/izlaza i multifunkcionalnih celina.*  *Grad Vranje je izradio tehničku dokumentaciju sa građevinskom dozvolom i potrebnim saglasnostima, čime su stvoreni tehnički preduslovi za faznu rekonstrukciju. Multimedijski - biznis centar u skladu sa izrađenom tehničkom dokumentacijom predstavlja infrastrukturno zaokružen prostor sa različitim celinama za održavanje kongresa, prezentacija, sajmova, turističkih manifestacija, poslovni prostor za različite komercijalne, konsalting, finansijske i ostale delatnosti, medijske sadržaje, administrativni prostor itd.* |
| **Postojeća dokumentacija** | *Izrađena tehnička dokumentacija (PGD I PZI)*  *Izdata građevinska dozvola*  *Pribavljena PP saglasnost* |
| **Vlasnički status potencijalne investicije** | *Grad Vranje* |
| **Oblik sticanja prava korišćenja** | *U skladu sa Ugovorom sa potencijalnim investitorom, moguć i JPP* |
| **Procenjena vrednost investicije** | *6.300.000,00 EUR (bez PDV-a) – vrednost radova za stavljanje celog objekta u funkciju* |
| **Postojeća infrastruktura** | *Postojeći objekat sa svim pratećim instalacijama i pristupnim saobraćajnicama* |
| **Saobraćajna povezanost** | *Strogi centar grada* |
| **Ostale informacije** | *C:\Users\jpetrovic\Desktop\s-biznis-j-s.jpg* |